Lennet war lechienn Kervarker al lavar-mañ a zo leun a velkoni :  Ur chae-spern a ya da dri bloaz,  Tri oad-kae, oad ki,  Tri oad ki, oad march,  Tri oad march, oad den,  Tri oad den, oad moualch beg melen,  Tri oad an den e chom ar voualch er choad,  Nemet er goañv e vez re yen.  Mervel a ra an den pa vez ur bloaz ha  pevar-ugent, neuze ! Pevar-ugent vloaz a lavar ur salm ivez :  Deizioù hor buhez dek vloaz ha tri-ugent,  evit ar re greñvañ, pevar-ugent,  ha choazh o lod brasañ a zo poan ha labour,  gwall-vuan e tremenont ha kuit e tinijomp-ni.  Paz on bet daou-ugent vloaz eo deuet ur mennozh nevez din : ne vez ket koshaet, panevet war a seblant. Ar galon a van yaouank. Ne gosha ket. Ar chorf en enep an hini eo a gosha. Aze emañ an dalch evit an den-mab : en distok etre an oad ofisiel, da lavarout eo oad ar chorf, hag an oad diabarzh, da lavarout eo oad an ene. Neo ket an den evel ur frouezh hag a zarevfe. Choarzhadenn an hini kozh zo heñvel ouzh choarzhadenn an hini yaouankoch. Ha poan an hini yaouank zo heñvel ouzh poan an hini kozh ivez, siwazh ! An hini koshoch eo ret dezhañ deskiñ bevañ gant e velkoni, ne lâran ket, peogwir e wel e galon ken yaouank o sankañ tamm ha tamm dindan bouez ar bloavezhioù.  An  amzer a dremen  Hag an amzer ne dremeno biken.Pa varv un den ez a ur bugel da anaon.